45. ΠΡΟΕΔΡΙΚΟ ΔΙΑΤΑΓΜΑ υπ΄ αριθ.294 της 26 Ιουλ./9 Αυγ. 1993 (ΦΕΚ Α΄ 131) Σύσταση Υπηρεσίας Διοικητικής Μέριμνας Πολιτικού Γραφείου Πρωθυπουργού. Έχοντας υπόψη: 1.Το άρθρ. 13 παρ. 1 (περίπτ. α) και 2 (περιπτ. β, γ και δ) του Νόμ. 1558/1985 «Κυβέρνηση και Κυβερνητικά Όργανα» (Α΄137). 2.Τις διατάξεις του Νόμ. 1299/1982 «Οργάνωση Υπηρεσιών Πρωθυπουργού» (Α΄129) και ειδικότερα του άρθρ. 6 παρ. 1 αυτού. 3.Το άρθρ. 27 του Νόμ. 2081/1992 (Α΄154), με το οποίο προστέθηκε άρθρ. 29 Α  στο Νόμ. 1558/1985. 4.Το γεγονός ότι από τις διατάξεις του παρόντος δ/τος, όπως προκύπτει από την από 9.6.93 βεβαίωση της Διεύθυνσης Οικονομικού του Υπουργείου Προεδρίας Κυβερνήσεως, προκαλείται δαπάνη σε βάρος του προϋπολογισμού του Υπουργείου Προεδρίας Κυβερνήσεως, δραχμ. 53.914.000 για το τρέχον οικονομικό έτος και για καθένα από τα επόμενα οικονομικά έτη δραχμ. 92.424.000 περίπου. Η ανωτέρω δαπάνη για το τρέχον οικονομικό έτος θα αντιμετωπισθεί σε βάρος του αποθεματικού, ενώ για τα επόμενα οικονομικά έτη η δαπάνη θα καλυφθεί με την αναγραφή των σχετικών πιστώσεων στον προϋπολογισμό του εν λόγω Υπουργείου σε ειδικό φορέα 05-120 και ΚΑΕ 0311, 0321, 0323, 0324, 0325, 0337, 0254, 0521 και 0522. 5.Την αριθ. 441/1993 γνωμοδότηση του Συμβουλίου της Επικρατείας, μετά από πρόταση του Πρωθυπουργού και του Υπουργού Οικονομικών, αποφασίζουμε: Άρθρ.1.-1.Συνιστάται Υπηρεσία Διοικητικής Μέριμνας Πολιτικού Γραφείου Πρωθυπουργού, στην αρμοδιότητα της οποίας ανήκει η εποπτεία των εκάστοτε χρησιμοποιουμένων κτιρίων και εγκαταστάσεων του ίδιου Γραφείου, η συντήρηση υλικού, επίπλων, σκευών και ο χειρισμός πάντων των συναφών τεχνικών θεμάτων, καθώς και η φροντίδα της προετοιμασίας και η εκτέλεση των προγραμματισμένων επισήμων γευμάτων, δεξιώσεων και κάθε είδους εκδηλώσεων. 2.Η υπηρεσία αυτή υπάγεται στον Πρωθυπουργό, η εποπτεία της δε ανήκει στο Γενικό Διευθυντή του Πολιτικού Γραφείου του Πρωθυπουργού. Άρθρ.2.-1.Στη συνιστώμενη με το παρόν υπηρεσία απασχολείται εργατοτεχνικό και βοηθητικό προσωπικό με σχέση εργασίας ιδιωτικού δικαίου ή αποσπώμενοι από φορείς του δημόσιου τομέα στον οποίο υπηρετούν με σχέση εργασίας ιδιωτικού δικαίου. Η σχέση εργασίας του αποσπώμενου προσωπικού συνεχίζεται με τους ίδιους όρους της σύμβασης εργασίας που έχει υπογράψει. 2.Οι προσλήψεις του προσωπικού γίνονται για ορισμένο ή αόριστο χρόνο και κατά παρέκκλιση από κάθε άλλη διάταξη ή περιορισμό με αποφάσεις του Γενικού  Διευθυντή  του  Πολιτικού  Γραφείου  Σελ. 98(β) Τεύχος 1317 Σελ. 92 Πρωθυπουργού και υπογραφή συμβάσεως μεταξύ αυτού, ως εκπροσώπου του Δημοσίου και του προσλαμβανομένου. Στην απόφαση περί προσλήψεως καθορίζονται οι αποδοχές και συνοπτικά οι όροι εργασίας των προσλαμβανομένων, λεπτομερέστερα δε στη σύμβαση εργασίας. Για την πρόσληψη και εν γένει υπηρεσιακή κατάσταση του προσωπικού αυτού, με την επιφύλαξη των διατάξεων του παρόντος δ/τος και εξαίρεση καθόσον αφορά στο όριο ηλικίας, ισχύουν κατά τα λοιπά οι γενικές διατάξεις που διέπουν το με σύμβαση εργασίας ιδιωτικού δικαίου προσωπικό του Δημοσίου. 3.Η σύμβαση εργασίας των προσλαμβανομένων καταγγέλλεται οποτεδήποτε με πράξη του αρμοδίου για την πρόσληψη οργάνου, χωρίς να απαιτείται η συνδρομή προς τούτο οποιασδήποτε άλλης προϋποθέσεως και διατυπώσεως, καταβαλλομένης μόνον της προβλεπομένης στο άρθρ. 55 του Π.Δ. 410/1988 (Α΄ 191) αποζημιώσεως. Άρθρ.3.-1.Για τη στελέχωση της πιο πάνω υπηρεσίας συνιστώνται οι ακόλουθες κατά ειδικότητα θέσεις με σχέση εργασίας ιδιωτικού δικαίου: α) Μία (1) θέση διαχειριστή – επιστάτη. β) Μία (1) θέση βοηθού διαχειριστή – επιστάτη. γ) 3 θέσεις ηλεκτροτεχνιτών. δ) Μία (1) θέση υδραυλικού. ε) Μία (1) θέση ξυλουργού. στ) Μία (1) θέση μαγείρου. ζ) 3 θέσεις σερβιτόρων. η) 4 θέσεις καθαριστριών. θ) 4 θέσεις επιμελητών ι) Μία (1) θέση κηπουρού ια) 2 θέσεις εργατών ιβ) 2 θέσεις τηλεφωνητών ιγ) Μία (1) θέση ελαιοχρωματιστή. 1.Ε.γ.45 Πολιτικό Γραφείο Πρωθυπουργού 2.Ως τυπικά προσόντα πρόσληψης στις παραπάνω θέσεις ορίζονται: α) για τις θέσεις διαχειριστή – επιστάτη και βοηθού διαχειριστή – επιστάτη, τα προβλεπόμενα για τον Κλάδο ΔΕ Διοικητικό – Λογιστικό και β) για τις λοιπές θέσεις, τα προβλεπόμενα για τους Κλάδους αντίστοιχης ειδικότητας, σύμφωνα με το Π.Δ. 194/1988, όπως ισχύει. 3.Ο διαχειριστής – επιστάτης ασκεί καθήκοντα προϊσταμένου της υπηρεσίας επικουρούμενος και αναπληρούμενος σε κάθε περίπτωση από το βοηθό διαχειριστή – επιστάτη. Άρθρ.4.-1.Οι προσλαμβανόμενοι κατά το άρθρ. 2 του παρόντος λαμβάνουν τις αποδοχές που ορίζονται στην πράξη πρόσληψής τους, σύμφωνα με τα γενικώς ισχύοντα για τους με σχέση εργασίας ιδιωτικού δικαίου απασχολούμενους στο Δημόσιο με την ίδια ή πλέον συναφή ειδικότητα. 2.α) Το προσωπικό αυτό υποχρεούται να παρέχει τις υπηρεσίες του προς πλήρη κάλυψη των αναγκών του Πολιτικού Γραφείου Πρωθυπουργού και υπερωριακώς και κατά τις μη εργάσιμες ημέρες. β)Για την αμοιβή, την υπερωριακή απασχόληση και για την παροχή εργασίας κατά τις μη εργάσιμες ημέρες του προσωπικού του παρόντος εφαρμόζονται αναλόγως τα προβλεπόμενα για το εργατοτεχνικό και βοηθητικό προσωπικό της Προεδρίας της Δημοκρατίας. Άρθρ.5.-Με την επιφύλαξη των ρυθμίσεων του παρόντος, κατά τα λοιπά παραμένει η αρμοδιότητα του Υπουργείου Προεδρίας της Κυβέρνησης για θέματα διοικητικής και οικονομικής εξυπηρέτησης του Πολιτικού Γραφείου Πρωθυπουργού.